**Broj:01-018/25-3597/3 16.06.2025. godine**

Na osnovu člana 174 stav 1 i stav 2 tačka 5 Zakona o lokalnoj samoupravi („Sl. list CG", br. 2/2018, 34/2019, 38/2020, 50/2022), člana 3 Poslovnika o radu komisije za dodjelu novčanih sredstava nevladinim organizacijama za sprovođenje projekata i programa iz oblasti socijalne, dječje i zdravstvene zaštite, Zakona o nevladinim organizacijama („Sl. list CG", br. 39/2011, 37/2017 i 84/2024), Odluke o budžetu Glavnog grada Podgorice za 2025. godinu („Sl.list C.G.“, br. 9/25), Komisija za dodjelu novčanih sredstava nevladinim organizacijama za sprovođenje projekata i programa iz oblasti socijalne, dječje i zdravstvene zaštite raspisuje

**JAVNI POZIV**

**za** **finansiranje i sufinansiranje projekata/programa nevladinih organizacija iz oblasti zdravstvene zaštite**

**I. PREDMET JAVNOG POZIVA**

Predmet javnog poziva je dodjela novčanih sredstava nevladinim organizacijama za sprovođenje projekata i programa iz oblasti zdravstvene zaštite, sa ciljem unapređenja kvaliteta života stanovnika Glavnog grada.

Sredstva iz stava 1 ovog člana obezbijeđena su Budžetom Glavnog grada za 2025. godinu, a raspoređuje ih Sekretarijat za socijalno staranje.

**II. IZNOS SREDSTAVA I TRAJANJE POZIVA**

Ukupan iznos opredijeljenih sredstava za oblast unapređenja zdravstvene zaštite iznosi 20.000,00 € (dvadesethiljada eura).

Javni poziv je otvoren do 30. novembra 2025. godine, odnosno do utroška sredstava.

Sredstva će se dodjeljivati sukcesivno, po redosledu pristiglih i odobrenih zahtjeva.

**III. PRIORITETNE OBLASTI FINANSIRANJA**

Sredstva će se usmjeravati na projekte/programe koji:

* promovišu opšte zdravlje i zdrave stilove života;
* podstiču očuvanje mentalnog i fizičkog zdravlja;
* promovišu mjere prevencije bolesti;
* obezbjeđuju sprovođenje aktivnosti podrške oboljelima.

Pored projekata/programa iz stava 1 ovog člana Komisija će sredstva usmjeriti i na druge projekte/programe od posebnog značaja za unapređenje zdravstvene zaštite građana.

Podrška se odnosi na nemedicinske i preventivne aktivnosti koje imaju za cilj jačanje zdravlja zajednice, edukaciju i smanjenje zdravstvenih rizika.

Posebno će se vrednovati projekti/programi koji mogu doprinijeti realizaciji aktivnosti utvrđenih Lokalnim planom za unapređenje socijalne inkluzije i razvoj usluga socijalne i dječje zaštite 2025 – 2027. godine u Glavnom gradu.

**IV. PRAVO UČEŠĆA**

Pravo učešća na ovom javnom pozivu imaju nevladine organizacije koje:

* su registrovane u skladu sa Zakonom o nevladinim organizacijama najmanje godinu dana prije objavljivanja poziva;
* imaju statutom definisane ciljeve u oblasti zdravstvene zaštite;
* imaju sjedište ili realizuju aktivnosti na teritoriji Glavnog grada;
* nisu u blokadi i ispunjavaju zakonske i poreske obaveze;
* su uredno izvršile sve obaveze prema javnim sredstvima u prethodnim godinama (ako su ih koristile).

**V. NAČIN PRIJAVE I DOKUMENTACIJA**

Nevladine organizacije dostavljaju:

* prijavni obrazac sa nazivom i podacima o kontaktu (obrazac A);
* detaljan opis projekta;
* plan implementacije i vremenski okvir;
* budžet projekta sa specifikacijom troškova;
* kopiju rješenja o registraciji i statut;
* izjavu o istinitosti podataka i nepostojanju sukoba interesa;
* izjavu o nepostojanju višestrukog finansiranja i izjavu o partnerstvu sa podacima o licu ovlašćenom za zastupanje;
* dokaz o prethodnim iskustvima i realizovanim projektima/programima;
* licencu za usluge čiji su standardi propisani relevantnim pravnim aktima.

Dokumentacija se dostavlja putem pošte ili neposredno na adresu:

Sekretarijat za socijalno staranje, Vuka Karadžića br.16, 81000 Podgorica sa naznakom:

„ZA JAVNI POZIV ZA FINANSIRANJE I SUFINANSIRANJE PROJEKATA/PROGRAMA NEVLADINIH ORGANIZACIJA IZ OBLASTI ZDRAVSTVENE ZAŠTITE – NE OTVARATI“

**VI. ODABIR I EVALUACIJA PROJEKATA**

Odluku o raspodjeli sredstava donosi Komisija za dodjelu novčanih sredstava nevladinim organizacijama za sprovođenje projekata i programa iz oblasti socijalne, dječje i zdravstvene zaštite, koja je formirana Rješenjem Gradonačelnika Glavnog grada Br: 01-018/25-114 od 14.05.2025. godine.

Komisija odlučuje na osnovu kriterijuma:

* relevantnosti, značaja i kvaliteta projekta/programa;
* realnosti budžeta i troškova;
* dosadašnjeg iskustva NVO i kapaciteta da realizuje prijavljeni program/projekat;
* mjerljivih rezultata i održivosti projekta/programa;
* broja korisnika i uticaja na lokalnu zajednicu.

Komisija može zatražiti dopunu dokumentacije ili dodatne informacije.

**VII. OBJAVA I UGOVARANJE**

Lista podržanih projekata biće objavljena na sajtu Glavnog grada i Sekretarijata.

Nevladine organizacije čiji program/projekat nije odobren imaju pravo žalbe u roku od 5 dana od dana objavljivanja podržanih projekata/programa.

Sekretarijat za socijalno staranje zaključuje Memorandum o saradnji ili relevantni ugovor sa definisanim obavezama obje strane potpisnice.

Monitoring i evaluaciju realizovanih projektnih aktivnosti, praćenje namjenskog trošenja sredstava i analizu zadovoljstva korisnika projekta/programa, sprovodi Sekretarijat za socijalno staranje.

Informacije o svim pitanjima od značaja za učešće na Konkursu mogu se dobiti svakog radnog dana od 8 do 16 časova na telefon: 020/ 447-168.

 **Stefan Vešović,**

**Predsjednik Komisije**